Tidlig lørdag morgen blev en DSB-medarbejder overfaldet på vej på arbejde ved Roskilde Station.

Det skete efter, at medarbejderen påtalte, at en 26-årig mand befandt sig på skinnerne.

Manden havde ifølge Midt- og Vestsjællands Politi set sig sur på DSB, og det gik ud over den pågældende medarbejder, som blev overfaldet med slag og spark.

Manden, som var beruset, fortsatte sin aggressive adfærd, da politiet ankom til stedet.

Arkivfoto. Ritzau Scanpix. Foto: Henning Bagger Vis mere Arkivfoto. Ritzau Scanpix. Foto: Henning Bagger

Her truede den 26-årige politifolkene og blev anholdt.

Manden er nu sigtet for flere overtrædelser: overtrædelse af jernbaneloven for ophold på skinnerne, vold mod personer i offentlig tjeneste og forsøg på kvalificeret vold og trusler mod tjenestemænd.

Manden er siden blevet løsladt efter afhøring, men er stadig sigtet for overtrædelserne.

DSB-medarbejderen har det ifølge Midt- og Vestsjællands Politi efter omstændighederne godt, men er chokeret over den voldsomme hændelse.